اسلوونی-ده هفته سونوندا کئچیریلن پارلامئنت سئچکی‌لرینده ساغ-مرکزچی دوشرگه‌نین اساس تمثیلچی‌سی، اؤلکه‌نین سابیق باش ناظیری یانز یانشانین رهبرلیک ائتدیگی اسلووونی دموکراتیک پارتیسی غالیب گلدی.
دؤولت سئچکی کومیته‌سی‌نین معلوماتینا گؤره، سئچیجی‌لرین 24،4 فایزی سلووونی دموکراتیک پارتی‌سینه سس وئردی. بونونلا دا سؤزوگئدن پارتی پارلامئنت‌دکی 90 یئردن 25-نی الده ائده بیلر.
سئچکی‌لره ایلک دفعه قاتیلان  Marjan Sarec پارتی‌سی ایسه 12،6 فایز سسله ایکینجی یئرده قرارلاشیب. اؤلکه‌نین حاضیرکی باش ناظیرین رهبری اولدوغو سوسیال دموکرات‌لار پارتیسی 9،3-9،9 فایز آرالیغیندا سس توپلایا‌راق اوچونجو یئرله کیفایت لنمه‌لی اولوب.
قئید ائدک کی، سئچکی اؤنجه‌سی کئچیریلن سورغولاردا یانئش یانشانین قلبه قازاناجاغی تخمین ائدیریلسه ده 2004-2008 و 2012-2013-جو ایللرده حکومته رهبرلیک ائتمیش سابیق باش ناظرین کوالیسیون قورماق اوچون سیاسی طرفداش تاپماقدا ایشی او قدر ده آسان اولمایا‌جاق.
